**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20/04/2022**

**Αριθμ. Πρωτ.: 6448**

**ΑΠΟΣΠΑΣΜΑ**

**Από το πρακτικό της αριθμ. 13ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 102**

**Υποβολή αιτήματος έγκρισης πρόσληψης ενός (1) ατόμου ειδικότητας ΠΕ Αρχιτεκτόνων**

**Μηχανικών με σύμβαση εργασίας ορισμένου χρόνου , διάρκειας οκτώ (8) μηνών , για**

**την κάλυψη των επειγουσών αναγκών στελέχωσης της Υπηρεσίας Δόμησης του Δήμου**

**Λεβαδέων.**

Στη Λιβαδειά σήμερα 18η Απριλίου 2022 ημέρα Δευτέρα & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6174/14-04-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1.Μπράλιος Νικόλαος

2. Μητάς Αλέξανδρος

3. Καλογρηάς Αθανάσιος ΄ (Αν και είχε νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος

7. Πούλος Ευάγγελος

8.Καραμάνης Δημήτριος

Ο Πρόεδρος της Οικονομικής Επιτροπής – Δήμαρχος Λεβαδέων κήρυξε την έναρξη της συνεδρίασης.

Εισηγούμενος το 1ο θέμα της ημερήσιας διάταξης έθεσε υπόψη των μελών το με αριθμ. πρωτ. 6060/14-04-2022 έγγραφο της Δ/νσης Διοικητικών Υπηρεσιών του Δήμου Λεβαδέων , στο οποίο αναφέρονται τα παρακάτω:

*«Με την εφαρμογή του Προγράμματος « Καλλικράτης » ( Ν.3852/2010 ) και σύμφωνα με το άρθρο 94 , από 1η Ιανουαρίου 2011, μεταφέρθηκαν στους Δήμους πρόσθετες αρμοδιότητες πέραν αυτών που ήδη ασκούνταν με τις διατάξεις του άρθρου 75 του Ν. 3463/2006 ( ΚΔΚ )*

*Σε αυτές τις πρόσθετες αρμοδιότητες ανήκουν και οι « Πολεοδομικές Αρμοδιότητες » του άρθρου 95 του Ν. 3852/2010 όπως ισχύει . Για την άσκηση των αρμοδιοτήτων αυτών παρέχεται διοικητική υποστήριξη από τον Δήμο Λεβαδέων , ως έδρα του Νομού Βοιωτίας , στους δήμους του Νομού α) Διστόμου – Αράχοβας -Αντίκυρας , β) Αλιάρτου –Θεσπιέων και γ) Ορχομενού , που δεν διαθέτουν την απαραίτητη υλικοτεχνική υποδομή αλλά ούτε και το απαραίτητο προσωπικό .*

*Η διοικητική υποστήριξη παρέχεται από το προσωπικό της Υπηρεσίας Πολεοδομίας της πρώην Νομαρχιακής Αυτοδιοίκησης Βοιωτίας , το οποίο μετατάχθηκε αυτοδίκαια στο Δήμο Λεβαδέων , σύμφωνα με τις διατάξεις του άρθρου 257 του Ν. 3852/2010, με την αριθμ. 104601/18349/17.12.2010 απόφαση της Γ. Γραμματέως Περιφέρειας Στ.Ελλάδος ( ΦΕΚ 2073/τ.Β/31.12.2010 ) .*

*Η Υπηρεσία Δόμησης του Δήμου μας , η οποία λειτουργεί σε επίπεδο Διεύθυνσης σύμφωνα με τον οικείο Οργανισμό Εσωτερικής Υπηρεσίας, στελεχωνόταν με τις ελάχιστες υποχρεωτικές ειδικότητες Μηχανικών που προβλέπονται στο άρθρο 43 του Ν. 4735/2020, όπως ισχύει , συμπεριλαμβανομένης και της μοναδικής ειδικότητας ΠΕ Αρχιτεκτόνων Μηχανικών.*

*Η μοναδική υπάλληλος κλάδου ΠΕ Αρχιτεκτόνων Μηχανικών , η οποία υπηρετούσε στην Υπηρεσία Δόμησης του Δήμου μας , κατά παρέκκλιση των κείμενων διατάξεων , σύμφωνα με την παρ.2 του άρθρου 94 του Ν.4389/2016 , χωρίς να απαιτείται η σύμφωνη γνώμη των Υπηρεσιακών Συμβουλίων, με την αριθμ. 125342/4.12.2019 Απόφαση του Κυβερνητικού Συμβουλίου Διαχείρισης Ιδιωτικού Χρέους ( ΚΥΣΔΙΧ ) αποσπάστηκε στην Ειδική Γραμματεία Διαχείρισης Ιδιωτικού Χρέους ( ΕΓΔΙΧ) και στη συνέχεια με την αριθμ. 135179/29.10.2021 απόφαση του Κυβερνητικού Συμβουλίου που εκδόθηκε σύμφωνα με τις διατάξεις του άρθρου 20 του Ν. 4829/2021 και δημοσιεύτηκε περιληπτικά στο ΦΕΚ 2922/τ.Γ /30.11.2021 μετατάχθηκε σε κενή οργανική θέση κλάδου ΠΕ Διοικητικού- Οικονομικού της ΕΓΔΙΧ , όπως μας ανακοίνωσε η προαναφερόμενη υπηρεσία με το αρ.πρωτ. 152632/01.12.2021 έγγραφο της .*

*Από τα ανωτέρω προκύπτει η κρισιμότητα του θέματος της επάρκειας της ελάχιστης υποχρεωτικής στελέχωσης της Υπηρεσίας Δόμησης του Δήμου Λεβαδέων για τη συνέχιση της απρόσκοπτης λειτουργίας της και της παροχής διοικητικής υποστήριξης στους προαναφερόμενους δήμους και ως εκ τούτου και η αναγκαιότητα πρόσληψης ενός ΠΕ Αρχιτέκτονα Μηχανικού με σύμβαση εργασίας ορισμένου χρόνου διάρκειας οκτώ μηνών, διάστημα ικανό για την ολοκλήρωση των διαδικασιών πλήρωσης, στο πλαίσιο του ετήσιου προγραμματισμού προσλήψεων μόνιμου προσωπικού , της χηρεύουσας θέσης του οργανισμού λειτουργίας του Δήμου και επομένως εκ προοιμίου απαραίτητης για την άρτια λειτουργία της Υπηρεσίας Δόμησης του Δήμου μας .*

*Σύμφωνα με την αρ. πρωτ. 6141/14.4.2022 βεβαίωση των Οικονομικών Υπηρεσιών ,για την κάλυψη της δαπάνης μισθοδοσίας του προσωπικού ενός (1) ατόμου ΠΕ Αρχιτέκτονα Μηχανικού που θα προσληφθεί με σχέση εργασίας ιδιωτικού δικαίου ορισμένου χρόνου , με διάρκεια οκτώ (8) μήνες , έχει προβλεφθεί πίστωση στον προϋπολογισμό του Δήμου οικ. έτους 2022 στους παρακάτω Κ.Α :*

*- Κ.Α 40/6041 « Τακτικές αποδοχές έκτακτου προσωπικού ( περιλαμβάνονται βασικός μισθός , δώρα εορτών , γενικά και ειδικά επιδόματα )» ποσό 9.000,00 ευρώ .*

*- Κ.Α 40/6054 « Εργοδοτικές εισφορές έκτακτου προσωπικού » πίστωση 2.200, 00 ευρώ*

*Λαμβάνοντας υπόψη τα ανωτέρω , τις διατάξεις των άρθρων 36-42 του Ν. 4765/2021 « Εκσυγχρονισμός του συστήματος προσλήψεων στο δημόσιο τομέα και ενίσχυση του Ανωτάτου Συμβουλίου Επιλογής Προσωπικού ( Α.Σ.Ε.Π) και λοιπές διατάξεις ( ΦΕΚ 6/τ.Α/15-1-2021 ) όπως ισχύει , καθώς και τις διατάξεις της περίπτ.δ της παρ.1 του άρθρου 72 του Ν.3852/10 όπως αντικαταστάθηκε από την* [*παρ.1 του άρθρου 3 του Ν.4623/19*](https://dimosnet.gr/blog/laws/%ce%ac%cf%81%ce%b8%cf%81%ce%bf-3-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/)*και την*[*παρ.1 του άρθρου 40 του Ν.4735/20*](https://dimosnet.gr/blog/laws/%ce%ac%cf%81%ce%b8%cf%81%ce%bf-40-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/)*και την*[*παρ. 1 του άρθρου 38 του Ν.4795/21*](https://dimosnet.gr/blog/laws/%ce%ac%cf%81%ce%b8%cf%81%ce%bf-38-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/) *, σύμφωνα με τις οποίες, η Οικονομική Επιτροπή αποφασίζει για την υποβολή αιτημάτων πρόσληψης του πάσης φύσεως προσωπικού, συμπεριλαμβανομένων των δικηγόρων και νομικών συμβούλων με σχέση έμμισθης εντολής και των συμβασιούχων μίσθωσης έργου, σύμφωνα με τις κείμενες διατάξεις, καθώς και για την αναγκαιότητα πρόσληψης του προσωπικού των άρθρων 206, 209, 211 του ν. 3584/2007 και 36 του ν. 4765/2021.».,*

*Καλείστε να αποφασίσετε,*

*Για την υποβολή αιτήματος έγκρισης πρόσληψης ενός (1) ατόμου ειδικότητας ΠΕ Αρχιτεκτόνων Μηχανικών με σύμβαση εργασίας ιδιωτικού δικαίου ορισμένου χρόνου, με διάρκεια οκτώ (8) μήνες , για την κάλυψη των επειγουσών αναγκών στελέχωσης της Υπηρεσίας Δόμησης του Δήμου Λεβαδέων , για τους λόγους που προαναφέρονται .*

*Η δαπάνη μισθοδοσίας του προσωπικού ενός (1) ατόμου ΠΕ Αρχιτέκτονα Μηχανικού που θα προσληφθεί με σχέση εργασίας ιδιωτικού δικαίου ορισμένου χρόνου , με διάρκεια οκτώ (8) μήνες σύμφωνα με την αρ. πρωτ. 6141/14.4.2022 βεβαίωση των Οικονομικών Υπηρεσιών , θα βαρύνει τους παρακάτω Κ.Α του προϋπολογισμού εξόδων του Δήμου οικ. έτους 2022 :*

*- Κ.Α 40/6041 « Τακτικές αποδοχές έκτακτου προσωπικού ( περιλαμβάνονται βασικός μισθός , δώρα εορτών , γενικά και ειδικά επιδόματα )» ποσό 9.000,00 ευρώ .*

*- Κ.Α 40/6054 « Εργοδοτικές εισφορές έκτακτου προσωπικού » πίστωση 2.200, 00 ευρώ»*

Η Οικονομική Επιτροπή λαμβάνοντας υπόψη :

* Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010
* Τις διατάξεις των άρθρων 95 & 257 του Ν 3852/2010
* Τις διατάξεις του άρθρου 43 του Ν. 4735/2020
* Τις διατάξεις των άρθρων 36-42 του Ν. 4765/2021
* Την με αριθ. πρωτ. 6141/14-04-2022 βεβαίωση των Οικονομικών Υπηρεσιών για την κάλυψη δαπάνης της μισθοδοσίας
* Το με αρ. πρωτ. 6060/14.04.2022 έγγραφο της Δ/νσης Διοικητικών Υπηρεσιών του Δήμου Λεβαδέων που είχε διανεμηθεί .
* Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα
* αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)
* Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»
* Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»
* Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α) Την υποβολή αιτήματος στο Υπ. Εσωτερικών έγκρισης πρόσληψης ενός (1) ατόμου ειδικότητας ΠΕ Αρχιτεκτόνων Μηχανικών με σύμβαση εργασίας ιδιωτικού δικαίου ορισμένου χρόνου, με διάρκεια οκτώ (8) μήνες , για την κάλυψη των επειγουσών αναγκών στελέχωσης της Υπηρεσίας Δόμησης του Δήμου Λεβαδέων , για τους λόγους που προαναφέρονται στο εισηγητικό μέρος της παρούσης .

Β) Η δαπάνη μισθοδοσίας του προσωπικού ενός (1) ατόμου ΠΕ Αρχιτέκτονα Μηχανικού που θα προσληφθεί με σχέση εργασίας ιδιωτικού δικαίου ορισμένου χρόνου , με διάρκεια οκτώ (8) μήνες θα βαρύνει τους παρακάτω Κ.Α του προϋπολογισμού εξόδων του Δήμου οικ. έτους 2022 :

- Κ.Α 40/6041 « Τακτικές αποδοχές έκτακτου προσωπικού ( περιλαμβάνονται βασικός μισθός , δώρα εορτών , γενικά και ειδικά επιδόματα )» ποσό 9.000,00 ευρώ .

- Κ.Α 40/6054 « Εργοδοτικές εισφορές έκτακτου προσωπικού » πίστωση 2.200, 00 ευρώ»

**Η απόφαση πήρε αριθμό 102/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 20 -04-2022

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Πούλος Ευάγγελος

7.Καραμάνης Δημήτριος